Diprolen® Merck Sharp & Dohme B.V., gel 0,5 mg/g
Se information om Diprolen® på min.medicin.dk.
Se information til sundhedsfaglige om Diprolen® på pro.medicin.dk.
Diprolen® 0,5 mg/g gel
Lægen har ordineret Diprolen gel til dig personligt. Lad derfor være med at give medicinen til andre. Det kan være skadeligt for andre, selvom de har de samme symptomer, som du har.
Det skal du vide, før du begynder at bruge Diprolen
Sådan skal du bruge Diprolen
Diprolen indeholder et stærkt binyrebarkhormon.
Diprolen dæmper hævelse og irritation ved betændelse, der ikke skyldes bakterier, virus eller svampe. Derved bliver udbredelsen af udslæt, eksem eller psoriasis mindre.
Du kan bruge Diprolen til behandling af forskellige former for eksem og psoriasis.
2. Det skal du vide, før du begynder at bruge Diprolen
Brug ikke Diprolen:
Hvis du er allergisk over for betamethason eller et af de øvrige indholdsstoffer i Diprolen gel (angivet i punkt 6).
Hvis du har betændelse i huden som skyldes svampe eller bakterier, med mindre betændelsen bliver behandlet samtidigt.
Kontakt lægen eller apotekspersonalet, før du bruger Diprolen.
Du må ikke bruge binyrebarkhormon længere end aftalt med lægen. Det gælder især ved behandling af den sarte hud i ansigt, armhuler, lyske, ved endetarmsåbning og på kønsdele.
Hvis huden bliver mere tør, irriteret, betændt, rød, eller klør og svier, skal du tale med din læge. Der kan være kommet betændelse eller allergi.
Du må ikke bruge Diprolen rundt om øjnene.
Undgå at få Diprolen i øjnene.
Hvis du har brugt Diprolen i lang tid, må du ikke stoppe behandlingen pludseligt, da det kan forværre din hudsygdom. Tal med lægen om langsom nedtrapning af behandlingen.
Dine binyrers dannelse af hormoner kan blive nedsat, når du bruger Diprolen i længere tid. Fortæl derfor lægen, at du bruger Diprolen, hvis du er kommet alvorligt til skade, har en svær betændelse (f.eks. lungebetændelse) eller skal opereres.
Oplys altid ved blodprøvekontrol og urinprøvekontrol, at du er i behandling med Diprolen.
Brug af anden medicin sammen med Diprolen
Du kan bruge Diprolen sammen med anden medicin.
Hvis du er gravid, må du kun bruge Diprolen efter aftale med lægen.
Hvis du ammer, må du kun bruge Diprolen i korte perioder efter aftale med lægen.
Du må ikke bruge Diprolen på brystet, mens du ammer.
Diprolen påvirker ikke arbejdssikkerheden eller evnen til at færdes sikkert i trafikken.
Diprolen Gel indeholder propylenglycol, der kan give irritation af huden.
3. Sådan skal du bruge Diprolen
Brug altid Diprolen nøjagtig efter lægens anvisning. Er du i tvivl, så spørg lægen eller apotekspersonalet.
Voksne: Påsmør Diprolen gel i et tyndt lag 1-2 gange dagligt.
Børn: Du må kun bruge Diprolen gel til børn under 12 år efter aftale med lægen.
Hvis du har brugt for meget Diprolen
Kontakt lægen, skadestuen eller apoteket, hvis du har brugt mere Diprolen, end der står i denne information, eller mere end lægen har foreskrevet, og du føler dig utilpas.
Hvis du har glemt at bruge Diprolen
Påsmør et tyndt lag Diprolen så hurtigt som muligt. Du må ikke bruge en dobbeltdosis som erstatning for den glemte dosis. Fortsæt blot med den sædvanlige dosis.
Alvorlige bivirkninger ved brug af Diprolen
Sjældne til meget sjældne bivirkninger (forekommer hos færre end 1 ud af 1.000 behandlede):
Ikke alvorlige bivirkninger ved brug af Diprolen
Ny betændelse på det behandlede område, tynd, skrøbelig hud, strækmærker, rødme lokaliseret til hage og næse (steroid-rosacea), små punktformede eller større blødninger i huden (ekkymoser/purpura).
Betændelse med røde knopper omkring næse og mund (perioral dermatit), udslæt, udvidelse af de små blodkar i huden, opblødt og laset hud.
Hvis du oplever bivirkninger, bør du tale med din læge, sygeplejerske eller apoteket. Dette gælder også mulige bivirkninger, som ikke er medtaget i denne indlægsseddel. Du eller dine pårørende kan også indberette bivirkninger direkte til Lægemiddelstyrelsen via Lægemiddelstyrelsen, Axel Heides Gade 1, DK-2300 København S, Websted: www.meldenbivirkning.dk, Email: dkma@dkma.dk. Ved at indberette bivirkninger kan du hjælpe med at fremskaffe mere information om sikkerheden af dette lægemiddel.
Opbevar Diprolen utilgængeligt for børn.
Brug ikke Diprolen efter den udløbsdato, der står på pakningen. Udløbsdatoen er den sidste dag i den nævnte måned.
Opbevar ikke Diprolen ved temperaturer over 30 °C.
Diprolen gel 0,5 mg/g indeholder:
Aktivt stof: betamethason 0,5 mg/g (som dipropionat)
Øvrige indholdsstoffer: Titandioxid (E171), carbomer 940, natriumhydroxid, propylenglycol, renset vand.
Diprolen gel er en glat, hvid, ensartet gel.
Tube a 50g.